spple Company Logo
మరో 30దేశాల్లో యాపిల్‌ ఐఫోన్‌ 7 ప్లస్‌
న్యూయార్క్‌,సెప్టెంబరు 24: యాపిల్‌ కంపెనీ ఉత్పత్తి చేసిన ఐఫోన్‌7, ఐఫోన్‌7ప్లస్‌ మోడల్స్‌కు వస్తున్న స్పందన అనూహ్యంగా పెరగడంతో కంపెనీ మరో 30 దేశాల్లో శనివారం నుంచే విడుదలచేసింది. అండోర్రా, బెహ్రెయిన్‌, బోస్నియా, హెర్జెగోవినా, బల్గేరియా, క్రోయేషియా, సైప్రస్‌, చెక్‌రిపబ్లిక్‌, ఎస్తోనియా, గ్రీస్‌, గ్రీన్‌ల్యాండ్‌, గ్యూర్న్‌సీ, హంగ రీ, ఐస్‌ల్యాండ్‌, ఐల్‌ఆఫ్‌మ్యాన్‌, జెర్సీ, కోసావో, కువైట్‌, లాత్వియా, లీచెస్టెన్‌స్టీన్‌, లిథువేనియా, మాలద్వీప్స్‌, మాల్టా, మొనా కో, పోలండ్‌, ఖతార్‌, రొమేని యా, రష్యా, సౌదీఅరేబియా, స్వోఏకియా, సాల్వేనియా దేశాల్లో కొత్త మోడళ్లను విడు దల చేసింది. భారత్‌లో మాత్రం దసరా సందర్భంగా అక్టోబరు ఏడవ తేదీ విడుదల చేస్తున్నది. అంతేకాకుండా కొత్త యాపిల్‌ వాచ్‌ సిరీస్‌ను కూడా విడుదల చేసింది. యాపిల్‌ వాచ్‌ఎడిషన్‌, అప్‌డేటెడ్‌ సిరీస్‌ వన్‌ మోడల్స్‌ను అదనంగా 20దేశాల్లో విడుదల చేసిం ది. కొత్త యాపిల్‌వాచ్‌ సిరీస్‌2 హెర్మిస్‌ను కూడా 18 దేశాల్లో శనివారం విడుదలచేసింది. 28 దేశా ల్లోని యాపిల్‌స్టోర్లవద్ద క్యూలుకట్టి మరీ నిలుచున్న యువత కనిపించింది. సిల్వర్‌ గోల్డ్‌, రోజ్‌గోల్డ్‌, నలుపు, జెట్‌బ్లాక్‌, ఐఫోన్‌ 7, ఐఫోన్‌ 7ప్లస్‌ ఫోన్లు అందుబాటులో ఉన్నాయి. 32జిబి, 128జిబి, 256జిబి మోడళ్లు రూ.60వేల నుంచి అందు బాటులోనికి తెచ్చింది. కొత్త కెమేరా వ్యవస్థ, కొత్త బ్యాటరీలైఫ్‌ నీటిలో మునిగినా నష్టంలేని విధానంలో కొత్త ఫోన్లున్నాయి. ఇక యాపిల్‌ వాచ్‌సిరీస్‌2 50మీటర్ల వరకూ నీటిలోవెళ్లే అవకాశం ఉంది. జిపిఎస్‌, రెండురెట్లు ప్రకాశంతో డిస్‌ప్లే, డ్యూయల్‌ కోర్‌ ప్రాసెసర్‌, వాచ్‌ ఒఎస్‌.3 వ్యవస్థలున్నాయి. 369డాలర్లతో ప్రారంభించిన యాపిల్‌ వాచ్‌ 50 మీటర్ల నీటిలో కూడా పని చేస్తుంది. డ్యూయల్‌ కోర్‌ప్రాసెసర్‌, జిపియుతో ఉంది. అక్టో బరు 30వ తేదీనుంచి భారత్‌మార్కెట్‌కు వస్తుంది. అక్టోబరు ఒకటవ తేదీ నుంచి దసరా షాపింగ్‌ మొదలవుతుందన్న లక్ష్యంతో ఏడవ తేదీ, 30వ తేదీల్లో ఈ కొత్త ఉత్పత్తులు విడుదలవుతున్నాయి.